# Månedsplan og månedsrapport for Gul Gruppe

|  |  |  |
| --- | --- | --- |
| **Evaluering av november** | I november måned har vi hatt fokus på vennerelasjoner, hvordan vi snakker til og med hverandre og er med hverandre. Inkludering i lek har særlig vært et viktig område vi har jobbet med denne måneden. Vi har jobbet i mindre grupper som vi har sett har resultert i en god gruppedynamikk blant barna.  Vi har vært på turer i Sørmarka og ved Stadionparken hvor vi har hatt ulike oppgaver på veien. Vi har hatt bokstavjakt med gateskilt, vi har formet bokstavene C, E, G og K med gjenstander i fra naturen, vi har målt gjenstander som er 1 meter lang og vi har øvd på sanger og julesanger – ABC sangen, Lucia sangen, på låven sitter nissen og vi tenner våre lykter. I Bjørnebanden har vi denne måneden jobbet med bokstavene C, E, G og K. Vi har sett at lekbasert læring har ført til at barna gjenkjenner bokstaver både i sitt eget navn, andres navn og stedsnavn. I Bjørnebanden har vi perlet bokstaven E, vi har jobbet i ulike stasjoner med bokstavene og vi har formet bokstavene med kroppen vår. Dette har krevd at vi har måttet samarbeide med hverandre.  Vi har vært heldige å fått lov til å svømme i Nautilus på Eiganes. Syv ganger har vi vært der. Vi ser at barna har hatt stor glede av dette. Nå er svømmingen over, siste gang var onsdag 25. November. Vi takker for muligheten vi har fått til å svømme i Nautilus.  Vi har også i november måned rukket å lage adventskalender og hatt juleverksted. Juleverksted er noe vi kommer til å gjennomføre flere dager i desember. Fokuset for desember måned vil være adventstid og hvordan vi kan glede andre. Vi vil gjennomføre formingsaktiviteter som gir rom for utfoldelse, kreativitet og nysgjerrighet. Med forbehold om mulige endringer grunnet pandemien ønsker vi i desember å være en del på tur i nærmiljøet rundt barnehagen og aktivitetene vil være avdelingsvis. | |
| **Tema og innhold for desember** | **Tema:** Adventstid og glede andre.  **Følgende fagområder er hovedfokus**: Kunst/kultur og kreativitet  **Mål for måneden**  Sosialt mål:  Vi har fokus på å glede andre og å si fine og oppmuntrende ord til hverandre.  Grønt mål:  Glede seg over å gjøre ting sammen. «Gi, få og hjelpe»!  **Aktiviteter:**  Vi går på tur til julegranen ved Stadion parken onsdag 16. Desember klokken 08.15. Her går vi rundt juletreet og synger julesanger. Barna kan ha med seg en ekstra god matpakke og kakao/noe godt å drikke denne dagen. Ta med hodelykt eller lommelykt. Barna må være kledd i varme klær etter været.    Vi vil ha juleverksted, hvor det i mindre grupper vil være fokus på kunst, kreativitet og nysgjerrighet. Vi lager juledekorasjoner.  Vi skal på tur til Sørmarka å grille fiskekaker på bål mandag 7. Desember.    Vi har nissefest i Sørmarka mandag 14 desember. Vi tar med bålpanne og lager grøt. Ta med nisselue med navn. Kanskje oppdager vi at nissen har lagt igjen noe til oss!  Vi har hvilestund hver dag i barnehagen hvor vi hører på rolig musikk og slapper av på matter på gulvet.  **Bøker:**  Vi leser bøker som er tilknyttet månedens tema og bruker konkreter for å symbolisere innholdet og vi legger til rette for gode samtaler i samlingsstundene og i spisesituasjonene.  Vi leser adventsfortellingene i «Pulverheksa og julenissen» skrevet av Ingunn Aamodt og Karsten og Petra har Lucia-fest skrevet av Tor Åge Bringsværd og Anne Holt.  Vi leser også ulike julebøker gjennom måneden.  **Sanger:**  God morgen sangen  Lucia sangen  På låven sitter nissen  Vi tenner våre lykter | |
| **Informasjon** | * Siste dag for Bjørnebanden før jul er torsdag 3. desember. * Vi har fått anledning til å synge Lucia sangen i hagen til Vår Frues gamlehjem fredag 11. Desember klokken 10 (med forbehold). Vi oppfordrer derfor til at barna er kommet i barnehagen til klokken 08.10. Kommer dere etter klokken 08.10 må barna leveres i uteklær. Vi skal synge utenfor avdelingene i Vågedalen barnehage ca. klokken 08.30. Foreldre er velkomne til å stå ute å se på med gjeldende smittevernregler. Kle gjerne barna i hvit trøye. * Hinna kirke har invitert oss til julegudstjeneste fredag 18. Desember klokken 10.00 (med forbehold). Oppfordrer da til at barna er i barnehagen klokken 08.30. Skal barnet ditt ikke være med i kirken, gi oss beskjed. * Minner om at Gul gruppe har fått egen tlf på avdelingen. Tlf nummer 47695561. | |
| **Bursdager** | 5. Desember: Abel blir 5 år  30. Desember: Nicolai blir 5 år  HIPP HIPP HURRA 😊 |

**Lucia sangen**

Svart senker natten seg  
I stall og stue  
Solen har gått sin vei,  
Skyggene truer  
Inn i vårt mørke hus  
Stiger med tente lys,  
Santa Lucia, Santa Lucia

Natten er mørk og stum  
Med ett det suser  
I alle tyste rom  
Som vingene bruser  
Se, på vår terskel står  
Hvitkledd med lys i hår  
Santa Lucia, Santa Lucia  
  
Mørke skal flykte snart  
Fra jordens daler  
Slik hun et underfullt  
Ord til oss taler  
Dagen skal atter ny  
Stige av røde sky  
Santa Lucia, Santa Lucia

**På låven sitter nissen**  
På låven sitter nissen med sin julegrøt,  
så god og søt,  
så god og søt.  
Han nikker, og han spiser,  
og han er så glad,  
for julegrøten vil han gjerne ha.  
Men rundt omkring står alle de små rotter,

og de skotter,  
og de skotter.  
De vil så gjerne ha litt julegodter,  
og de danser, danser rundt i ring.

Men nissefar han truer med sin store skje  
Nei, bare se, og kom avsted.  
For grøten min vil jeg få lov å ha i fred,  
og ingen, ingen vil jeg dele med.

Men rottene de hopper, og de danser,  
og de svinser, og de svanser.  
De klorer etter grøten og de stanser,  
og de står om nissen tett i ring.

Men nissen, ja han er en liten hissigpropp,  
og med sin kropp,  
han gjør et hopp.  
Jeg henter katten hvis dere ikke holder opp  
Når katten kommer, skal det nok bli stopp.

Da springer alle rottene så bange,  
å, så bange, å, så bange,  
og de vender seg og danser noen ganger,  
og på en-to-tre så er de vekk.

**Vi tenner våre lykter**  
Sneen dalte lett og fin, og strøk blidt mot ruten min  
I morgens da jeg drømte på min pute.  
Vi tok skjerf og votter på, hastet veldig med å gå,  
Snart var det tusen barnespor der ute.

Og vi tenner våre lykter når det mørkner,  
Og når alle lyder pakkes inn i vatt.  
Ja vi tenner våre lykter når det mørkner,  
Kanskje lyser de til kvelden si'r god natt.

**Hilsen personalet på Gul gruppe😊**